标题：禅书
词语拼音
chán shū ㄔㄢˊ ㄕㄨ 
禅书（禅书）
词语解释
禅让皇位的诏书。 唐 刘知几 《史通·载文》：“若乃上出禅书，下陈让表，其间劝进殷勤，敦谕重沓，迹实同於 莽 卓 ，言乃类於 虞 夏 。” 
禅书又指现代书法的一个新流派，由中国著名书法家石鉴月先生首创。
禅书派是一种书法新流派，是中国禅学理念、禅学境界与汉字线条艺术相结合的书法艺术流派，由中国著名书法家石鉴月先生首首创。其宗旨是：放下造作，打破框调，心手如一，清静自然。 
“禅书派”论（文言本修订版）
—— 石鉴月 
第一章  开题
今开一方便门，权借禅理、禅境、禅意以诠书旨，然非禅定、禅宗之所属，亦非别开书法之体例，实欲助临池者解法缚、明真见，使其纳清静、得自然，一匡书坛之流弊，而树翰墨之新风耳。
此方便门，姑以“禅书派”名之。
禅者，非徒禅定、禅宗，实乃禅学理义之要旨，总摄禅理、禅心、禅行、禅境、禅意五门，凡契此五义者，皆禅书之道也。
书者，以线条为体、以汉字为相、以达意为用者也。盖书之道，首重线条，依其形、质、态、力、色、变诸要素而论其得失；次重文字，甲、金、隶、篆、楷、行、草等体例皆归于内；复次重达意，达意者，可读性也。
此派者，常涵三流，其一，依禅义、藉禅心而为书；其二，入禅行而为书；其三者，摄禅境、契禅意而为书。是故，禅书派者，不论书法体例，亦不论个性风格，但合乎上述其一者，皆为此派所摄。  
第二章   释义
今就禅书之禅学理义所摄五门，略释要义。
其一，曰明禅理：
所谓禅理者，禅法理义也，统摄禅学、禅行、禅境、禅意诸义。综而言之，禅理即平常、自然、无念、无相之道也。平常者，不攀缘、无造作、质朴诚实之谓也；自然者，不执著、无碍挂、任运自如之谓也；无念者，无杂念、不取舍、寂然默照之谓也；无相者，破虚妄、趋实相、明心见性之谓也。依此四理，契禅心、入禅行、立禅境、达禅意，乃得禅书之妙矣！
其二，曰契禅心：
所谓禅心者，契禅之心境也。其臻至境者，明明朗朗，了无一执。细分有四：一曰放下，二曰质朴，三曰清静，四曰豁达。放下者，无著也，无著于技法，无著于习气，亦无著于放下；质朴者，天然自成，无矫揉造作也；清静者，摒躁趋静，蠲燥息火，以致杂尘不染、物我两忘也；豁达者，胸无块垒，坦荡无滞，散淡自在也。
其三，曰入禅行：
所谓禅行者，亦曰禅修，曰禅思，曰静虑，曰止观，曰观照，皆静中思虑之谓也。静者，静穆止寂，谓诸法不生，妄念不起；虑者，静观默照，谓作书时，反观缘触之心随缘起伏，变幻不定，并知色、触者及一切法，无常一性，惟心所幻，故能不执一法，亦不拒一法，于不取不舍之中，心手一如，自在无碍。故静寂与观照，相辅相成，寂而常照，照而常寂，动静不二，止观双运。
禅行常有二途，一为定中禅行，二为历缘对境禅行。定中禅行者，为坐中入定之道，行与意尽皆消歇，无心力造迹，亦无能为书，此禅行不为书者所用。故禅书所用者，惟历缘对境禅行耳。
历缘对境禅行亦有多分，所历缘者有六：一行、二住、三坐、四卧、五作、六语；所对境者依六根尘而有六分：眼对色、耳对声、鼻对香、舌对味、身对触、意对法。所历六缘，惟坐、住与作三者适用于书，余皆不为所用；所对六境，惟眼对色、身对触、意对法三者适用于书，余亦不为所用。
凡禅行中为书，先当于坐或作时，静气凝神，制心于一境，次对色、触、法三境作静虑，并以之导书迹契禅意、合禅境。斯静虑之时，亦作书造迹之际；反之亦然。 
于斯时也，首当静心，心若不能静，须用止心法。其法有二：一为系缘守境止，此缘为笔端、握笔处、手腕等处；此境为眼中之迹、身手所触，以此缘境，令心无放逸，即为心止。其二为制心止，即随心所念，知一切技法、体例、美丑诸念，皆因人有，为心所造，无有常一自性，由是胸无牵绊，意无取舍，心不驰散，即为心止。
心既得静，虑亦当静。于作书时，知眼中所见、待见之迹，若大小、粗细、长短、枯润等，如水中之月无有定实；知手笔随所觉触，若轻重、涩滑等，如影幻化非真；知意中技法审美，本无定法。于彼之时，乃知一切法毕竟空寂，于自心而起之技法，无执无拒，无舍无滞，不为所缚、亦无悖逆。由是心无所执、手无所碍、迹无造作，随缘任运。此即作书于禅行之道也。
其四，曰立禅境：
所谓禅境者，依禅行、寓禅意、契合禅理之境界也。依今人审美之旨趣，权分为七：曰清寒境，曰空灵境，曰拙朴境，曰静寂境，曰洒脱境，曰深远境，曰透脱境。
所谓清寒境者，简略直截，清凉孤寒也。
所谓空灵境者，超凡脱俗，旷达空妙也。
所谓拙朴境者，自然无饰，天真质朴也。
所谓静寂境者，无火无躁，坦然寂静也。
所谓洒脱境者，无拘无滞，豁达豪迈也。
所谓深远境者，深邃奇巧，妙透玄机也。
所谓透脱境者，超然无我，任运自如也。 
其五，曰达禅意：
所谓禅意者，寓于禅境、契禅理之意趣，或谓禅趣，亦曰禅味。依禅境之别，可分为七：一曰孤高清闲；二曰散淡豁达；三曰天真率意；四曰坦然寂静；五曰无著无缚；六曰深知远达；七曰圆融任运。此禅意者，乃由禅心，依禅行、入禅境而成，非先于禅行、禅境而存乎胸臆也。
第三章  宗旨
古书之道，始见于甲骨、钟鼎，纯朴天真、妙趣横生，可谓得书道之精髓者也；后世书法，或重法度，或重意气，皆以习气、惯力为功，法为法缚之相森然；现代派者，乐于奇技，任手成迹，或假以画彩匠技工巧，人为妄设之端百出，火燥造作之气炽然。此皆非书法正道也。
盖常人之为书也，或重于形势，或重于达意，游于情法之间。书者于情于情，或离、或执、或乖。离于情者，必为法缚；离于法者，必致造作。执于法者，耽于妨造；执于情者，徒添燥火。与法乖者，离形失度；与情乖者，必落俗窠。
夫书者，借文字之相以达意趣。文字者，肇乎自然之相，自然之相者，山川、草木、世态、人事也，复以象形、指事、会意、假借、转注诸法达于人意；自然之性者，乃清净任运之轨，动之于心而寂止于外也。故书当藉自然之相，发自然之性。以是之故，为书者，须由心及手，贯于文字，拟于自然之形势，而复归清静任运之自然本性。此性相一如也，自然之轨也，亦禅书之道也！
禅书之旨，不拘一法，亦不舍一法，合自然之道而行，契清静之体而为，心与法，非即非离、非乖非合；作书之时，必伺气静心寂，以达心物一如、心手一如，及至心物两忘而渐入佳境，则禅心契而禅意达，上品之书遂出矣。
又，书法以文字为相，达意为用，复以线条为体。庸常之辈，舍线条而以文字为体，执于文字之相，复以累世之法帖为宗，而疏于线条之自然体性，故代代沿袭，陈陈相因，法外立法、头上安头，而致法为法缚者，久矣！今禅书之门，就简而弃繁、舍末以归本，初以线条炼化为宗、复舍历代体例之变，直入书之本体，免遭法帖之累，并销梏桎之虞矣！
第四章  书品
书品者，人常以工格质妍而论优劣。是以前人履迹为工、积久成习为格、朴实天真为质、媚妍奇巧为妍，凡合此者为优，反之则为劣。然优劣之别，实缘凡夫一心。若依自然之道，则惟有形色分别，而无优劣之辩也。所谓大中见小，小中涵大，平等无别，无有贵贱，是自然性也。故常人审美，有违自然之道，乃凡夫道，比于禅修，则无异于“欣高厌下带异计而修者”，凡夫之禅也。
当知客观自然，虽无优劣之别，然纳于人心者，则有种种境相之分，一为颠倒梦想虚幻相；二为如如无妄真实相；三为无执无碍平等相。依此三心相为书，则书品之高下毕现。依诸虚幻心者，受妄想习气所熏，或固执法范，或狂乱失度，或火燥炽盛，此下品也；依诸真实心者，还形色于自然，运技法于简朴，以致清静自然，了无造作，此中品也；依诸平等心者，不拘一法，不拒一法，不特用心，不离用心，乃至物我两忘，此则为上品矣。
夫禅书派者，始乎中品，臻于上品。以是之故，禅书不求唯美，亦不求工格怪奇，只与真实平等心境相应，无执著，无粘滞，无修无饰，无造无作，无火无燥，清净自然，乃至无法无不法，心物一如，自在无碍，而止于至善。
第五章  简择
初择笔法。先以禅喻，坐禅之初障有二：一为昏沉、二为掉举。若此喻者，禅书门下初障亦有二，一为疲病、二为造作。昏沉者，心志衰弱，意气不扬，必致书者疲病；掉举者，散乱无度，任意张扬，必致书者造作。疲病者，流习残弊也，流习乃积习成惯，反为所缚；残弊乃心力不济，或耽于粘、聚、合，或溺于离、散、开，皆离于中道也。造作者，妄生工巧。妄生者，着意生造；工巧者，故作姿态，此二者皆有违自然之道。禅书门则舍此疲病、造作，诀云：“不疲不亢，非散非粘，不造不作，法归自然。”
次择线条。大小、精细、浓淡、润枯、轻重、曲直、疾迟、涩滑、滞畅、顺逆、穿退、纵横……此线条之变也，当随机随缘而用，无令过或不济，过则生火燥，不济则生媚俗。禅书门诀云：“应机随缘，任运自如，适可适度，脱媚脱俗。” 
复次择结体。粘离、聚散、开合、斜正、疏密、兑让……此皆结体形势之两端，当自然运用，无令故作姿态，偏则必致上言疲病、造作之障也。诀云：“形势天成，顺应不偏，胸无偏倚，结体坦然。” 
复次择笔意。笔意随心，而心有急、宽、沉、浮、清、静六相，依此六心驭笔，则于心境相融之时，必有火、散、滞、躁、清、寂六笔意。火者，急心为体，火燥为相；散者，松闲为体，散淡为相；滞者，执著为体，滞涩为相；躁者，浮心为体，疾滑为相；清者，清净为体，无火为相；寂者，离执为体，无作为相。依前规则，当简六相而拣清、寂二笔意。诀云：“克火克躁，涩滑相宜，离火得清，离作得寂。” 
第六章  习练
习法次第有四，曰轨迹、凝神、易位、虚拟。
初习轨迹，若横、若纵、若井、若回、若螺纹、若簧圈……皆当渐次勤写，以一蘸之笔，眼手相济，专志操笔满纸而终，纵至墨尽毫涸亦如初始。日久则笔力透于纸背、浓枯无碍于心，比至笔手相应如一，此初成也。
次习凝神，此阶由轨迹线条转入文字书写，可依日常书写习性而为，无须顾忌诸家体法。运管之时，由单字及单句，默用初习轨迹之功，初习眼根游离于笔端，次习注目一处，复习散视四角，或近敛鼻端，由是令手笔渐离于眼根而趋于识、脱乎形而随于意，渐合于自然之道。
复次习易位法。所谓位者，操笔法位也，或左右手易，或指拳形易，或正反握易，或左右、正反、指拳皆易。如此法，旨在破除意中习气，故行易位时，须静心揣度，于心手乖背之时，心不拗于手，手不拗于笔，笔不拗于迹，渐至习气销磨，笔法随意自然，于兹则此法就矣。
复次习虚拟法，即闭目揣度而运笔，间或开眼隙而窥觑，然意不随移。如是修习日久，渐至双目开阖无异，则手笔可脱于眼而独与心识相应，是可谓心手一如，为禅书门特法之用矣。
第七章   抉择
抉择所依者，惟得、舍二字。得者取也，舍者放也。
彼可取者有二，一曰传统习法及法帖，二曰线条专习法。禅书门下，不拒传统习法及法帖，以其能炼化线条故；亦不惟传统习法及法帖是瞻，以线条专习法亦能炼化线条故。此二者可取其一，亦可得而兼之。
因取故得，所得者二：一为法，二为串习。法者，笔法也，串习者，笔意习气也。得而后舍，非舍则执，故当舍者执也。所舍者二：一为执得，二为舍相。舍执得者，不拘一法；舍舍相者，不拒一法。为书者，当于不拘不拒之间，无执著，无挂碍，亦无粘滞，方可登堂入室，达书品之极境。是故禅书门人，欲得上行，必须减行；欲得上境，则须舍放所得法与串习之执，多一分放下，则增一分佳境。此禅书门所以学无止境者也！ 
第八章  作书
习法纯熟之际，乃可转入作法。作法有三：常法、特法、异法。
常法者，随缘、随机而作，以宁神、静气、随心为作书之旨。
特法者，为禅书门人或禅修人特用，于晏坐静守之余，心无挂碍之际，依禅理、禅心、禅行而为书也。
异法者，唯与定境相应，适于修止之际而作也。于座前设书案，先入止境，于一念净相相续之终、静心尚余之际，或微开眼帘，或不开眼，信手而为，此非常修止观者或习练虚拟法得大成者不能为之，非常人可行也，以是之故，名曰异法。
第九章  别嘱
禅书一门，其义涉广，为便记诵，故以文言略陈。不解文言者，可参照白话释义。入此门者，当依此论时习之，亦当依此论弘扬之。禅书一门弘扬之要，贵在克已践行，而非口头称颂，凡遇世俗抵触，不可强辩，惟期导引试行，待受益者众，自能流布四方矣。
（石鉴月   1995年9月5日 于一步斋）